Държавен вестник, бр. 23, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  23
В заключение трябва да се отбележи, че ця­
лостната отмяна на уредбата на чл. 250а – 250е, 
чл. 251 и 251а ЗЕС създава правен вакуум 
в материя, която е свързана със защитата 
срещу заплахи за националната сигурност и 
обществения ред, които имат перманентен 
характер и не са обусловени от съществува­
нето на такава уредба. Поради това липсата 
є, от една страна, създава опасност от правен 
нихилизъм, тъй като потенциална заплаха би 
мотивирала органите по чл. 250б, ал. 1 ЗЕС 
да извършат противозаконна намеса в лична­
та сфера на гражданите с нерегламентирано 
следене на трафичните данни от телефонните 
и интернет комуникации, а от друга, че те 
не биха реагирали на такава заплаха и биха 
поставили в риск сигурността на обществото 
поради опасенията, че неправомерно засягат 
основни конституционни права. В този кон­
текст настоящото особено мнение трябва да 
се разглежда и като призив към законодател­
ната власт в кратък срок да уреди материята 
за достъпа, съхраняването и унищожаването 
на трафичните данни, за да се избегнат про­
тивоконституционните посегателства срещу 
личните права на гражданите от държавните 
органи, натоварени с компетентността да 
разкриват и разследват тежки престъпления. 
Така ще се осигурят законовите гаранции за 
пропорционалност при ограничаване на посо­
чените права, за да могат да бъдат ползвани 
трафичните данни от телефонните и интернет 
комуникации за нуждите на защитата на 
националната сигурност и обществения ред.
Конституционни съдии: 
Благовест Пунев
Стефка Стоева
Гроздан Илиев
2069
ОПРЕДЕЛЕНИЕ № 1
от 17 март 2015 г.
по конституционно дело № 1 от 2015 г.
Конституционният съд в състав: предсе­
дател: Димитър Токушев, членове: Благовест 
Пунев, Пламен Киров, Красен Стойчев, Стефка 
Стоева, Румен Ненков, Кети Маркова, Георги 
Ангелов, Борис Велчев, Гроздан Илиев, при 
участието на секретар-протоколист Милка 
Бонева разгледа в закрито заседание на 17 март 
2015 г. конституционно дело № 1 от 2015 г., 
докладвано от съдията Димитър Токушев.
Делото е образу вано на 26 януари 
2015 г. по искане на Върховния касационен 
съд – Общо събрание на Търговската колегия 
(ВКС – ОСТК).
Вносителят на искането моли Конституци­
онният съд да постанови решение за тълку­
ване на чл. 12, ал. 2 от Конституцията, който 
постановява, че „Сдруженията на гражданите, 
включително синдикалните, не могат да си 
поставят политически цели и да извършват 
политическа дейност, присъщи само на по­
литическите партии“, защото според него 
конституционната норма съдържа неяснота и 
затова е необходимо Конституционният съд 
да изпълни задължението си по чл. 149, ал. 1, 
т. 1 от Основния закон на Република Бълга­
рия, като се отговори на следните въпроси:
1. „Поставянето на политически цели“ 
и „извършването на политическа дейност“ 
представляват ли две отделни хипотези на 
забраната, предвидена в чл. 12, ал. 2 от Кон­
ституцията по отношение на гражданските 
сдружения.
2. Какъв вид политически цели и извърш­
ването на какви видове политическа дейност 
могат да се определят като „присъщи само 
на политическите партии“ и са забранени за 
гражданските сдружения. Могат ли граждан­
ските сдружения по смисъла на чл. 12, ал. 2 
от Конституцията да си поставят политически 
цели или да извършват политическа дейност, 
свързана с промени в унитарния характер на 
държавата, промени, отнасящи се до терито­
риалната цялост, единството на българската 
нация, осъществяване на народния суверенитет 
и ограничаване на държавния суверенитет. 
Към искането са приложени: писмо изх. 
№ Пв-6-357 от 10.11.2001 г. на Постоянното 
представителство на Република България към 
Съвета на Европа; аналитични резюмета на 
заключенията на Европейския съд по правата 
на човека и основните свободи (ЕСПЧОС) 
и справка за взето решение на Комитета на 
министрите от 4.12.2014 г. 
В подкрепа на своето искане Върховният 
касационен съд – Общо събрание на Тър­
говската колегия, изтъква, че „тълкуването 
е необходимо..., за да се даде точен и ясен 
ориентир при прилагането на чл. 12, ал. 1 от 
Конституцията от съдебните състави при ре­
гистрацията на гражданските сдружения като 
организации с нестопанска цел“, и посочва 
проблемни според него въпроси и неясноти в 
текста, като обосновава правния си интерес 
от тълкуването и изразява своето становище 
по същество.
Конституционният съд констатира, че е се­
зиран от легитимен субект по чл. 150, ал. 1 от 
Конституцията – Върховния касационен съд, 
Общо събрание на Търговската колегия. Ис­
кането на Върховния касационен съд – ОСТК, 
е направено в съответствие с чл. 17, ал. 1 от 
Закона за Конституционен съд.
Производството по делото е във фазата по 
допустимостта на искането по реда на чл. 19, 
ал. 1 от Закона за Конституционен съд.
Конституционният съд се произнася по 
искане за тълкуване (чл. 149, ал. 1, т. 2 от Кон­
ституцията), когато трябва да бъде изяснено 
двусмислие или да бъде отстранена неяснота